मानास , 4 अक्टबरःआसामनि गेजेराव थानाय मुंदांखा मानास नेसनेल पार्कखौ बोसोरफ्रोमबो दैज्लां बोथोरनि समाव दावबायारिफोरनि थाखाय बन्द खालामनाय जायो । देग्लायबो थांनाय दानथामसो सिगांनिफ्रायनो दावबायारिफोरनि थाखाय बे माहारियारि पार्कनि दर्जाया बन्द जानानै दङमोन । नाथाय दैज्लां बोथोरा बारग'लांनायनि उनाव दावबायारिफोरनि थाखाय बे माहारियारि पार्कनि दर्जाखौ बेखेवफिनबाय । कन्जार्भेटर अफ फरेस्टनि प्रिन्सिपाल सिफ आरो फरेस्ट फर्सनि गाहाय ए एम सिंआ थांनाय शुक्रबारखालि दावबायारिफोरनि थाखाय बे पार्कखौ बेखेवनानै होयो । बे पार्कआ थांनाय मार्च दाननिफ्रायनो बन्द जानानै दङमोन । माहारियारि पार्कनि मावखुलि सुलुङा मिबथिहोनाय बादिब्ला , दावबायारिफोरा कभिड - 19 नि नेमखिन्थफोरखौ मानिनानै सोलिनायनि गेजेरजोंसो बे पार्कआव दावबायनो हागोन । 
दावबायारिफोरनि थाखाय मानास माहारियारि पार्कनि दर्जाया बेखेवजाफिनबाय